**ליאת יקיר** (נולדה ב-5 בספטמבר 1976) היא ביולוגית, דוקטור לגנטיקה מולקולרית, מרצה ופעילה פוליטית וחברתית ישראלית. ממייסדי ארגון כוח לעובדים, ומקימת מטה הנשים במפלגת גשר. מיוני 2020 שימשה כיועצת מקצועית של השרה לקידום וחיזוק קהילתי ח"כ אורלי לוי-אבקסיס.   
התפרסמה בשנת 2018, כאשר השתתפה כמומחית בעונה הראשונה של התוכנית חתונה ממבט ראשון בערוץ 12.

ביוגרפיה
--------

יקיר נולדה וגדלה בגבעתיים. למדה בבית הספר התיכון קלעי בעיר. שירתה בצה"ל כחונכת בחיל האוויר בבסיס חצרים, ובבית הספר הטכני בבאר שבע.

יקיר בוגרת תואר ראשון במדעי החיים מאוניברסיטת תל אביב. בעלת תואר שני בבקרה ביולוגית בתחום חקר הסרטן מהמחלקה לבקרה ביולוגית במכון ויצמן למדע, ותואר שלישי במחלקה לגנטיקה מולקולרית במכון ויצמן למדע.

יקיר נמנתה על חבר המומחים בעונה הראשונה של תוכנית המציאות חתונה ממבט ראשון יחד עם יעל דורון, פסיכולוגית שיקומית ואנליטיקאית קבוצתית, ודני פרידלנדר, פסיכולוג קליני מומחה.

פעילות אקדמית ומחקרית
---------------------

בשנת 2000 החלה יקיר לעבוד כחוקרת במכון ויצמן למדע. במהלך לימודיה לתואר השני בתחום חקר הסרטן עבדה על הבנת המנגנונים של גידולים סרטניים. מחקר זה הוביל לגילויים של מסלולים חדשים בתחום.

בשנת 2010 לאחר סיום לימודי הפוסט דוקטורט, עברה לעסוק בתחום המחקר המדעי במכון דווידסון לחינוך מדעי (הזרוע החינוכית של מכון ויצמן למדע).

יקיר חוקרת בתחומי הגנטיקה, ביוכימיה ואבולוציה ועוסקת בחינוך מדעי ותקשורת המדע, ובהנגשת מדע לקהלים שונים. תחום המחקר התאורטי שבו היא מתמקדת הוא הביולוגיה של האהבה. יקיר עוסקת במחקר הקשור לנושאי ביולוגיה והשפעה על מערכות יחסים רומנטיות. לטענתה, בהבנה של תהליכים המתרחשים במוח כאשר עולים רגשות של אהבה ומשיכה רומנטית, יש להבין את הכימיה שמאחורי התהליכים המתרחשים במוח האדם.

יקיר טוענת שישנו קונפליקט בין הצרכים האנושיים של בני האדם לאהוב, לשתף ולהזדקן ביחד, לבין העובדה שמחקרים מוכיחים כי מבחינה אבולוציונית בני אדם הם כמו רוב המינים בטבע ומחפשים להפיץ את הגנים שלהם באמצעות כמה שיותר פרטנרים.

במאי 2022 ראה אור ספרה הראשון "**קיצור תולדות האהבה**", בהוצאת כתר. הספר מציע עיון בתולדות האהבה הרומנטית הזוגית וסוקר מחקרים בנוגע לתפקידם של ההורמונים, הנוירונים והגֶנים המכתיבים במי נתאהב, מי יעורר בנו דחייה ועוד.

פעילות חברתית ופוליטית
----------------------

יקיר היא ממייסדי ארגון כוח לעובדים. את פועלה בתחום זכויות העובדים החלה בעקבות סיפורה האישי, וליוותה במהלך השנים עובדים רבים במאבקים שונים. נוסף על כך, פועלת לקידום מעמד האישה.  
במרץ 2018 הקימה את מטה הנשים במפלגת גשר והובילה את כתיבת המצע לשוויון מגדרי של גשר.

ב-2020 שימשה בתפקיד של יועצת מקצועית עבור השרה לחיזוק וקידום קהילתי ח"כ אורלי לוי-אבקסיס.

חיים אישיים
-----------

יקיר היא אם לבת ובן. מתגוררת בכרכור.

קישורים חיצוניים
----------------

ויקישיתוף מדיה וקבצים בנושא **ליאת יקיר** בוויקישיתוף
* 

* אתר האינטרנט הרשמי של ליאת יקיר
* ליאת יקיר, ברשת החברתית פייסבוק

* ליאת יקיר, ברשת החברתית אקס (טוויטר)

* ליאת יקיר, ברשת החברתית אינסטגרם

* "ליאת יקיר", במסד הנתונים הקולנועיים IMDb (באנגלית)
* תומר און, "נשים יכולות להציל את האנושות מהידרדרות", באתר ynet, 4 בדצמבר 2015
* אתר למנויים בלבד שחר קדרון, בראש, בלב או בין הרגליים. איפה נמצאת האהבה בגוף?, באתר הארץ, 30 בינואר 2017
* ליאת יקיר, מדע גדול, בקטנה, פריצת דרך עולמית: חולי סרטן יטופלו בתאים מהונדסים גנטית, באתר ynet, 14 באוגוסט 2016
* ליאת יקיר, ‏בת זוג אחת זה משעמם: המדע מאחורי הבגידות, באתר ‏מאקו‏, 30 ביולי 2015
* רויטל בלומנפלד‏, "נובלים בלי אהבה": הסודות שיעזרו לתל אביבים לשמור על הזוגיות, באתר וואלה!‏, 16 במאי 2015
* אורי שצ'יגובסקי, "חתונמי" מסביב לעולם: המספרים לא משקרים, ישראל היום
* דנה ירקצי‏, אורלי לוי אבקסיס חשפה את רשימתה: "זה הזמן להצטרף אלינו", באתר וואלה!‏, 20 בפברואר 2019
* הרצאה של ליאת יקיר: What is Love – scientifically, כנס TED, יוטיוב (באנגלית)
* מה זאת אהבה? התשובה המדעית. ריאיון עם ליאת יקיר בפודקאסט "Think&Drink Different", נובמבר 2018, באתר Spotify
* ראיון עם ליאת יקיר באתר לימודים בישראל
* קרן-אור גרינברג, מונוגמיה או פוליאמוריה: לאן הולך עתיד האהבה?, באתר כלכליסט, 15 בפברואר 2018

הערות שוליים
------------

1. ↑  שי ניב, ‏האלטרנטיבה לעופר עיני: "כוח לעובדים" כובש את השטח, באתר גלובס, 26 בספטמבר 2009
2. ↑  על רקע ההתקרבות בין לפיד לגנץ: אורלי לוי מציגה רשימה, באתר ynet, 20 בפברואר 2019
3. ↑  ד"ר ליאת יקיר - אסכולות, באתר extra-academic.openu.ac.il(הקישור אינו פעיל)
4. ↑  liat yakir - Search Results, PubMed (באנגלית)
5. ↑  liat yakir tamang - Search Results, PubMed (באנגלית)
6. ↑  המומחים של 'חתונה ממבט ראשון': כך התאמנו את הזוג המאושר, באתר ynet, 11 במרץ 2019
7. ↑  דינה חלוץ, הכוח לשנות, **לאישה** גיליון 27, ידיעות אחרונות, 27/07/2009, עמ' 31-33
8. ↑  רויטל בלומנפלד‏, "נובלים בלי אהבה": הסודות שיעזרו לתל אביבים לשמור על הזוגיות, באתר וואלה!‏, 16 במאי 2015
9. ↑  קיצור תולדות האהבה | סטימצקי, באתר www.steimatzky.co.il
10. ↑  גליה, ליאת יקיר-טמנג: למען מדינת רווחה, באתר blacklabor.org, ‏9.08.09
11. ↑  נשים • גשר! אורלי לוי אבקסיס, באתר גשר! אורלי לוי אבקסיס, ‏2019-02-21

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011253454905171
* VIAF: 8165392713621252517
* WorldCat (עם VIAF): 8165392713621252517

 |